Bjørner Drøger
Bjørner Charles Bust Drøger (2. august 1912 - 2. februar 2003) var en dansk roer fra København. Han var medlem af Københavns Roklub i Sydhavnen.

Drøger var med i den danske otter ved OL 1936 i Berlin, sammen med Remond Larsen, Olaf Klitgaard Poulsen, Keld Karise, Poul Byrge Poulsen, Carl Berner, Knud Olsen, Emil Boje Jensen og styrmand Harry Gregersen. Danskerne roede kun ét heat i konkurrencen, hvor de kom ind på sidstepladsen efter Schweiz, Tyskland og Jugoslavien. Samme år var han med i danskernes firer uden styrmand, der sluttede på sjettepladsen. Keld Karise, Knud Olsen og Emil Boje Jensen var de tre øvrige medlemmer af båden.

Referencer

Eksterne henvisninger 

Roere fra Danmark
Personer fra København
Deltagere for Danmark ved sommer-OL 1936